Лизимах - Википедија

# Лизимах

### Од Википедија, слободна енциклопедија

Лизимах
Крал на Тракија Крал на Мала Азија Крал на Македонија
Лизимах како Александар со рогови
Владеење | 306 п.н.е. - 281 п.н.е.
Крунисување | 306 п.н.е.
Роден(а) | ~ 360 п.н.е.
| Пела, Македонија
Починат(а) | 281 п.н.е.
| Курупедион
Погребан(а) | Лизимахија, Тракија
Придружба | Амастрида
Придружба | Арсиноја
Потомци | Агатокле, Александар
Кралска династија | Птолемаиди
Татко | Агатокле

██ Кралство на Лизимах Други дијадоси ██ Кралство на Касандар ██ Кралство на Селевк ██ Кралство на Птоломеј ██ Епир Други ██ Картагина ██ Рим ██ Грчки колонии

Лизимах (~ 360 п.н.е.–281 п.н.е. бил Македонски офицер и „наследник“ (дијадох) на Александар Македонски, подоцна и крал (306 п.н.е.) на Тракија и Мала Азија.

Се родил во Пела, Македонија како син на Агатокле. За време на походот на Александар во Персија бил еден од неговите непосредни телохранители и се истакнал во Индија. По смртта на Александар во (323 п.н.е.) бил назначен да управува со Тракија и Херонез. Долго време главна преокупација му била борбата со одрискот крал Севт III.

Во 315 п.н.е. им се придружил на Касандар, Птоломеј и Селевкид против Антигон, кој меѓутоа му го свртел вниманието со подбуцнување на тракиските и скитските племиња против него. Во 309 п.н.е., ја основал Лизимахија во командна позиција кон грлото каде Херонез се врзува со главното копно. Го проследил примерот на Антигон, па се прогласил за крал. Во 302 кога била направена втората свршувачка помеѓу Касандар, Птоломеј и Селевкид, Лизимах, потпомогнат од единици на Касандар, навлегол во Мала Азија, каде не нашол на отпор. При доаѓањето на Антигон тој се повлекол да презими во Хераклеја, па се оженил со вдовицата Амастрида, персиска принцеза. Селевк му се придружил во 301 п.н.е., и во битка кај Ипс Антигон бил поразен и убиен. Неговите територии си ги поделиле победниците, со тоа што Лизимах го добил поголемиот дел од Мала Азија.

Насетувајќи дека Селевк станал опасно голем, Лизимах сега се сојузил со Птоломеј, оженувајќи ја неговата ќерка Арсиноја II. Амастрида, која се развела од него, се вратила во Хераклеја. Кога синот на Антигон, Деметриј го повторил непријателството (297 п.н.е.), за време на неговото отсуство во Грција, Лизимах ги зазел неговите градови во Мала Азија, но во 294 п.н.е. склучил мир каде Деметриј бил признаен за владетел на Македонија. Се обидел да ја прошири својата власт преку Дунав, но бил поразен и заробен од гетскиот крал Дромихет кој по пријателски договор, го ослободил. Деметриј потоа ѝ се заканувал на Тракија, но морал да се повлече заради ненадејно избивање на востание во Беотија, како и од напад од Пир Епирски.

Во 288 п.н.е. Лизимах и Пир извршиле инвазија на Македонија, и го избркале Деметриј ид земјата. Најпрвин на Пир му било дозволено да ја држи Македонија со титула крал, но во 285 п.н.е. he бил истеран од Лизимах.

Домашните проблеми ги загорчиле последните години од животот на Лизимах. Амастрида била убиена од нејзините двајца синови; Лизимах предавнички ги погубил. При неговото враќање Арсиноја ја побарала Хераклеја како подарок, а тоа тој ѝ го одобрил, иако ветил дека ќе го ослободи градот. Во 284 п.н.е. Арсиноја, во желба за наследство за нејзините синови наместо Агатокле (најстариот син на Лизимах), почнала со интриги против него со помош на нејзиниот брат Птоломеј Керабн; го обвиниле дека тој со Селевк заговарал да го заземе престолот, па бил погубен.

Оваа свирепа постапка на Лизимах предизвикала голема огорченост. Многу од градовите во Азија се побуниле, а неговите најверни пријатели го напуштиле. Вдовицата а Агатокле пребегала кај Селевкид, кој веднаш извршил поход на територијата на Лизимах во Азија. Во 281 п.н.е., Лизимах го преминал Хелеспонт и влегол во Лидија, и бил убиен во решавачката битка кај Курупедион. По неколку дена било најдено неговото тело, чувано од верен пес, било најдено на полето, и предадено на син му Александар, кој го погребал во Лизимахија.

## [уреди] Наводи

- Аријан, Анабаза v. 13, vi. 28
- Јустин xv. 3, 4, xvii. I
- Квинт Куртиј V. 3, x. 30
- Диодор Сикул xviii. 3
- Полибиј v. 67
- Плутарх, Demetrius, 31. 52, Pyrrhus, 12
- Апијан, Syriaca, 62
- Коноп Тирлвол, History of Greece, vol. viii. (1847)
- Џ. П. Махафи, Приказна за Александровото царство
- Ј. Г. Дројзен, Хеленизам (Второ изд., 1877)
- Агдолф Холм, Грчка историја, Том iv. (1894)
- Бенедикт Низе, Историја на грчките и македонските држави, том. i. и ii. (1893, 1899)
- Карл Јулиј Белох, Грчка историја vol. iii. (1904)
- Хунервадел, Истражување за историјата на крал Лизимах (1900)
- Посенти, Кралот Лизимах од Тракија (1901)
- Гионе, Белешки за кралството на Лизимах (Кралска академија Торино, xxxix.)
- Оваа статија содржи текст од единаесеттото издание на Енциклопедијата Британика, публикација сега во јавниот домен.

## [уреди] Видете исто така

- Лизимах ((en))

Претходник: — | Управник на Тракија 323–306 п.н.е. | Наследник: станал крал
Претходник: Александар IV | Крал на Тракија 306–281 п.н.е. | Наследник: Птоломеј II Керавн
Претходник: Антигон I Едноокиот | Крал на Мала Азија 301–281 п.н.е. | Наследник: Селевк I Никатор
Претходник: Деметриј I Полиоркет | Крал на Македонија со Пир Епирски 288–281 п.н.е. | Наследник: Птоломеј II Керавн

в • р • у
Кралеви на Античка Македонија

| Аргеади | Каран • Коин • Тирима • Пердика I • Аргеј I • Филип I • Аероп I • Алкет I • Аминта I • Александар I • Пердика II • Архелај I • Кратер • Орест и Аероп II • Архелај II • Аминта II • Павзаниј • Аминта III • Аргеј II • Аминта III • Александар II • Птоломеј I1 • Пердика III • Аминта IV • Филип II • Александар III • Антипатар1 • Филип III Аридеј2 • Александар IV2 • Пердика1 • Антипатар1 • Полиперхон1 • Касандар1
Антипатриди | Касандар • Филип IV • Александар V • Антипатар II
Антигониди | Деметриј I Полиоркет • Лизимах и Пир Епирски • Птоломеј II Керавн • Мелегар • Антипатар II • Состен • Антигон II Гонат • Деметриј II • Антигон III Досон • Филип V • Персеј
|  | 1 Регент на Македонија 2 Формално крал

Преземено од "http://mk.wikipedia.org../../../%D0%BB/%D0%B8/%D0%B7/%D0%9B%D0%B8%D0%B7%D0%B8%D0%BC%D0%B0%D1%85.html"

Категории: Британика 1911 | Антички македонски генерали | Кралеви на Античка Македонија | Птолемаиди

##### Views

- Статија
- Разговор
- Тековна верзија

##### Пребарај

##### Други јазици

- Bosanski
- Česky
- Deutsch
- English
- Español
- Français
- Hrvatski
- Nederlands
- ‪Norsk (bokmål)‬
- Polski
- Português
- Română
- Русский
- Slovenščina
- Српски / Srpski
- Suomi
- 中文